proxectonos/corpus_dominio_legal_administrativo_tmp huggingface dataset:
EXTRACTO da Orde do 18 de decembro de 2020 pola que se establecen as bases reguladoras e se procede á convocatoria de axudas destinadas ao alumnado do Sistema universitario de Galicia que, por causas sobrevidas e imprevistas ocorridas ao longo do curso académico 2020/21 ou por unha situación derivada da COVID-19, teña dificultades económicas para continuar estudos (código de procedemento ED433A).
Consellería de Cultura, Educación e Universidade — III. Outras disposicións — 12/01/2021

BDNS (Identif.): 543568.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
O alumnado que curse estudos universitarios oficiais conducentes a unha titulación de grao, no curso académico 2020/21, nas universidades del Sistema universitario de Galicia.
Segundo. Obxecto
Convocar en réxime de concorrencia non competitiva axudas destinadas ao alumnado do Sistema universitario de Galicia cunha necesidade urxente de recursos económicos motivada por causas sobrevidas e imprevistas ocorridas durante o actual curso académico ou por unha situación derivada da COVID-19 que lle impida ou dificulte a continuidade dos seus estudos.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das bolsas
O importe global previsto na orde é de 500.000 euros.
Para determinar a contía da axuda que se lle concederá a cada solicitante teranse en conta como criterios de distribución os seguintes limiares de renda per cápita:
Quinto. Prazo de presentación de solicitudes
– Se a causa sobrevida e imprevista aconteceu con anterioridade á publicación desta orde, o prazo de presentación de solicitudes será dun mes, contado desde o día seguinte ao da publicación da orde no Diario Oficial de Galicia.
– Se a causa xorde como consecuencia da COVID-19 e é anterior á publicación desta orde, o prazo de presentación de solicitudes será dun mes, contado desde o día seguinte ao da publicación da orde no Diario Oficial de Galicia.
– Se a causa sobrevida e imprevista acontece con posterioridade á publicación desta orde, o prazo de presentación de solicitudes será dun mes desde que aconteceu a causa sobrevida sendo, nestes casos, a data límite para a presentación das solicitudes o 31 de xullo de 2021, sen prexuízo do sinalado no artigo 3.b).
– Se a causa xorde como consecuencia da COVID-19 con posterioridade á publicación desta orde, o prazo de presentación de solicitudes será dun mes desde que aconteceu a causa sobrevida sendo, nestes casos, a data límite para a presentación das solicitudes o 31 de xullo de 2021, sen prexuízo do sinalado no artigo 3.b).
Santiago de Compostela, 18 de decembro de 2020
RESOLUCIÓN do 22 de decembro de 2020, da Dirección Xeral de Comercio e Consumo, pola que se dá publicidade do Acordo de colaboración entre a Vicepresidencia Segunda e Consellería de Economía, Empresa e Innovación e a entidade pública instrumental Axencia Galega de Infraestruturas para a realización das actuacións precisas para a ampliación das instalacións do Instituto Feiral de Vigo (Ifevi).
Vicepresidencia segunda e Consellería de Economía, Empresa e Innovación — III. Outras disposicións — 12/01/2021

De conformidade co previsto no artigo 8.4 da Lei 16/2010, de 17 de decembro, de organización e funcionamento da Administración xeral e do sector público autonómico de Galicia, dáse publicidade do acordo de colaboración do 4 de decembro de 2020 entre a Vicepresidencia Segunda e Consellería de Economía, Empresa e Innovación e a entidade pública instrumental Axencia Galega de Infraestruturas para a realización das actuacións precisas para a ampliación das instalacións do Instituto Feiral de Vigo (Ifevi).
– Actividade: a execución do proxecto de ampliación das instalacións do Instituto Feiral de Vigo (Ifevi).
– Natureza e alcance do acordo de colaboración: a encarga ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: a eficacia do acordo para a xestión das actuacións precisas para realizar a ampliación das instalacións do Instituto Feiral de Vigo (Ifevi) estenderase ata o 31 de decembro de 2021.
Santiago de Compostela, 22 de decembro de 2020
CORRECCIÓN DE ERROS. Resolución do 18 de decembro de 2020 pola que se modifica parcialmente a Resolución do 12 de agosto de 2020, conxunta da Consellería de Educación, Universidade e Formación Profesional e da Consellería de Economía, Emprego e Industria, pola que se adxudican as axudas da Orde do 20 de decembro de 2019 pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do SUG, nos organismos públicos de investigación de Galicia e noutras entidades do Sistema galego de I+D+i, e se procede á súa convocatoria para o exercicio 2021 (códigos de procedemento ED481A e IN606A).
Axencia Galega de Innovación — III. Outras disposicións — 11/01/2021

Advertido un erro na devandita resolución, publicada no
Diario Oficial de Galicia
número 1, do 4 de xaneiro de 2021, cómpre efectuar a seguinte corrección:
Na páxina 11, no título da resolución, onde di: «Resolución do 18 de decembro de 2020 pola que se modifica parcialmente a Resolución do 12 de agosto de 2020, conxunta da Consellería de Educación, Universidade e Formación Profesional e da Consellería de Economía, Emprego e Industria, pola que se adxudican as axudas da Orde do 20 de decembro de 2019 pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do SUG, nos organismos públicos de investigación de Galicia e noutras entidades do Sistema galego de I+D+i, e se procede á súa convocatoria para o exercicio 2021 (códigos de procedemento ED481A e IN606A)», debe dicir: «Resolución do 18 de decembro de 2020 pola que se modifica parcialmente a Resolución conxunta do 12 de agosto de 2020, da Consellería de Educación, Universidade e Formación Profesional e da Consellería de Economía, Emprego e Industria, pola que se adxudican as axudas da Orde do 20 de decembro de 2019 pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do SUG, nos organismos públicos de investigación de Galicia e noutras entidades do Sistema galego de I+D+i, e se procede á súa convocatoria para o exercicio 2020 (códigos de procedemento ED481A e IN606A)».
ORDE do 18 de decembro de 2020 pola que se dispón a renovación dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 11/01/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Confederación de Empresarios da Coruña,
A renovación de Patricio Erhardt Barrenechea como vogal no Consello de Administración da Autoridade Portuaria de Ferrol-San Cibrao en representación das organizacións empresariais.
Santiago de Compostela, 18 de decembro de 2020
ORDE do 30 de decembro de 2020 pola que se dispón a renovación dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 11/01/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Cooperativa de Armadores de Pesca do Porto de Vigo,
A renovación de Francisco Javier Touza Touza como vogal no Consello de Administración da Autoridade Portuaria de Vigo, en representación do sector pesqueiro.
Santiago de Compostela, 30 de decembro de 2020
ORDE do 18 de decembro de 2020 pola que se dispón a renovación dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 11/01/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Mediante a Orde do 29 de outubro de 2010 determinouse que, en representación dos municipios en cuxo termo está localizada a zona de servizo do porto, se integrarían no Consello de Administración da Autoridade Portuaria de Vigo dous vogais, un por parte do Concello de Vigo, e outro, con alternancia cada dous anos, por parte dos concellos de Redondela e Moaña.
Polo exposto, en exercicio da facultade atribuída, por proposta do Concello de Vigo,
A renovación de Abel Caballero Álvarez como vogal representante do Concello de Vigo no Consello de Administración da Autoridade Portuaria de Vigo.
Santiago de Compostela, 18 de decembro de 2020
ORDE do 18 de decembro de 2020 pola que se dispón a renovación dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 11/01/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Confederación de Empresarios de Pontevedra,
A renovación de Jorge Cebreiros Arce como vogal no Consello de Administración da Autoridade Portuaria de Vigo en representación das organizacións empresariais.
Santiago de Compostela, 18 de decembro de 2020
ORDE do 18 de decembro de 2020 pola que se dispón a renovación dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 11/01/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Cámara Oficial de Comercio, Industria, Servizos e Navegación de Pontevedra, Vigo e Vilagarcía de Arousa,
A renovación de José García Costas como vogal no Consello de Administración da Autoridade Portuaria de Vigo, en representación da Cámara Oficial de Comercio, Industria, Servizos e Navegación de Pontevedra, Vigo e Vilagarcía de Arousa.
Santiago de Compostela, 18 de decembro de 2020
ORDE do 18 de decembro de 2020 pola que se dispón a renovación dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 11/01/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Cámara Oficial de Comercio, Industria, Servizos e Navegación de Pontevedra, Vigo e Vilagarcía de Arousa,
A renovación de Luis Carlos Rey Rañó como vogal no Consello de Administración da Autoridade Portuaria de Vilagarcía de Arousa, en representación da Cámara Oficial de Comercio, Industria, Servizos e Navegación de Pontevedra, Vigo e Vilagarcía de Arousa.
Santiago de Compostela, 18 de decembro de 2020
ORDE do 18 de decembro de 2020 pola que se dispón a renovación dunha vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 11/01/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
A renovación de Covadonga Salgado Blanco como vogal representante da Comunidade Autónoma de Galicia no Consello de Administración da Autoridade Portuaria de Vilagarcía de Arousa.
Santiago de Compostela, 18 de decembro de 2020
RESOLUCIÓN do 29 de decembro de 2020 pola que se acorda publicar a prórroga do orzamento para o exercicio do ano 2021.
Universidade da Coruña — III. Outras disposicións — 18/01/2021

De acordo co establecido na Lei orgánica 6/2001, do 21 de decembro, de universidades, e modificada pola Lei 4/2007; nos estatutos da Universidade da Coruña aprobados mediante o Decreto 101/2004, do 13 de maio, e modificados polo Decreto 194/2007, do 11 de outubro, así como na normativa orzamentaria autonómica e estatal, a non aprobación do orzamento anual da Universidade antes do día 1 de xaneiro do ano correspondente suporá a prórroga automática do orzamento do ano anterior. Tendo en conta que non se tramitou o orzamento para o ano 2021 e que o Consello Social, na súa reunión do 22 de decembro de 2020, quedou informado de tal circunstancia, resolvo prorrogar o orzamento da Universidade da Coruña do exercicio de 2020 ata a aprobación do orzamento para o ano 2021 e facelo público cunha contía inicial no estado de ingresos e gastos de 131.784.999,74 euros segundo o detalle anexo.
A Coruña, 29 de decembro de 2020
1. Clasificación económica.
Resumo por capítulos.
RESOLUCIÓN do 22 de decembro de 2020 pola que se dá publicidade das axudas concedidas ao abeiro da Resolución do 19 de novembro de 2019 pola que se establecen as bases reguladoras para a concesión, en réxime de concorrencia competitiva, das subvencións a establecementos e servizos turísticos de xestión pública e/ou privada nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q de Calidade Turística do Instituto para a Calidade Turística Española (ICTE), e se procede á súa convocatoria para o ano 2020 (código de procedemento TU970A).
Axencia Turismo de Galicia — III. Outras disposicións — 18/01/2021

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 24 das bases reguladoras da convocatoria,
Facer público no Diario Oficial de Galicia e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo ás aplicacións orzamentarias 11.A2.761A.760.0, proxecto 2015 00006, por importe de 40.000 €, e 11.A2.761A.770.0, proxecto 2015 00005, por importe de 90.000 €, dos orzamentos xerais da Comunidade Autónoma de Galicia para o ano 2020, segundo a Resolución do 19 de novembro de 2019 pola que se establecen as bases reguladoras para a concesión, en réxime de concorrencia competitiva, das subvencións a establecementos e servizos turísticos de xestión pública e/ou privada nos procesos de certificación, seguimento e renovación das correspondentes normas UNE, co obxecto de obtención e/ou mantemento da marca Q de Calidade Turística do Instituto para a Calidade Turística Española (ICTE), e se procede a súa convocatoria para o ano 2020 (código de procedemento TU970A).
Santiago de Compostela, 22 de decembro de 2020
Subvencións concedidas (categoría 1ª).
Subvencións concedidas (categoría 2ª).
RESOLUCIÓN do 5 de xaneiro de 2021, da Secretaría Xeral de Educación e Formación Profesional, pola que se fai pública a listaxe definitiva de persoas admitidas e excluídas nos premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2019/20 (código de procedemento ED311F).
Consellería de Cultura, Educación e Universidade — III. Outras disposicións — 18/01/2021

Por Resolución do 9 de decembro de 2020, da Secretaría Xeral de Educación e Formación Profesional (
Diario Oficial de Galicia
núm. 253, do 17 de decembro), aprobouse a listaxe provisional de persoas admitidas e excluídas nos premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2019/20, convocado pola Resolución do 19 de outubro de 2020 (DOG núm. 219, do 30 de outubro).
Unha vez transcorrido o prazo para a presentación de reclamacións sobre a correspondente listaxe provisional, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, e de acordo co artigo 16 da Orde do 19 de outubro de 2020, pola que se convocan os premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2019/20, (DOG do 30 de outubro), esta secretaría xeral
Aprobar a listaxe definitiva de persoas admitidas e excluídas aos premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2019/20, convocado pola Resolución do 19 de outubro de 2020 (DOG núm. 219, do 30 de outubro).
A listaxe definitiva de persoas aspirantes admitidas e de persoas aspirantes excluídas, con indicación da causa determinante da súa exclusión, figura como anexo a esta resolución. Do mesmo xeito, poderase consultar no portal educativo da Consellería de Cultura, Educación e Universidade https://www.edu.xunta.gal.
Contra esta resolución poderase interpoñer recurso potestativo de reposición ante o conselleiro de Cultura, Educación e Universidade, no prazo dun mes, contado desde o día seguinte ao da súa publicación no
Diario Oficial de Galicia
, de conformidade co establecido na Lei 39/2015, do 1 de outubro, ou poderase interpoñer directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de xaneiro de 2021
EXTRACTO da Orde do 28 de decembro de 2020 pola que se regulan as bases que rexerán o procedemento de concesión de axudas para a continuidade das casas niño que iniciaron a súa actividade entre o 1 de outubro de 2016 e o 31 de xullo de 2018, e se procede á súa convocatoria para o ano 2021 (código de procedemento BS403G).
Consellería de Política Social — III. Outras disposicións — 19/01/2021

BDNS (Identif.): 544505.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base nacional de subvencións (http://www.pap.minhap.gob.es/bdnstrans/index).
Primeiro . Persoas beneficiarias
1. Poderán optar a estas axudas as persoas físicas titulares das casas niño que iniciaron a súa actividade entre o 1 de outubro de 2016 e o 31 de xullo de 2018 que estean en funcionamento e manteñan a súa situación de alta fiscal e na Seguridade Social como persoas traballadoras por conta propia.
2. As persoas solicitantes deberán acreditar mediante declaración responsable que non están incursas en ningunha das causas de prohibición previstas no artigo 10 da Lei 9/2007, do 13 de xuño, de subvencións de Galicia, para obteren a condición de beneficiarias.
Segundo. Obxecto
Esta orde ten por obxecto aprobar as bases reguladoras polas que se rexerá a concesión de axudas en réxime de concorrencia non competitiva ás persoas titulares de casas niño que iniciaron a súa actividade entre o 1 de outubro de 2016 e o 31 de xullo de 2018, e proceder á súa convocatoria para o ano 2021, coa finalidade de dar continuidade a este recurso e seguir atendendo ás necesidades de conciliación da vida persoal, familiar e laboral das familias nos concellos rurais de Galicia en que están establecidas (código de procedemento BS403G).
Terceiro. Bases reguladoras
Orde do 28 de decembro de 2020 pola que se regulan as bases que rexerán o procedemento de concesión de axudas para a continuidade das casas niño que iniciaron a súa actividade entre o 1 de outubro de 2016 e o 31 de xullo de 2018, e se procede a súa convocatoria para o ano 2021 (código de procedemento BS403G).
Cuarto. Natureza e contía da axuda
A axuda consistirá nunha prima de 22.000 €/ano para a prestación dunha atención personalizada a nenos e nenas de 0-3 anos.
Quinto. Financiamento
Ás axudas obxecto desta convocatoria destínase un orzamento total de 968.000 € que se imputarán á aplicación orzamentaria 13.02.312B.470.0.
Sexto. Prazo de presentación de solicitudes
O prazo de presentación das solicitudes será dun mes contado a partir do día seguinte ao da publicación desta orde no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo expira o último día do mes.
Santiago de Compostela, 28 de decembro de 2020
RESOLUCIÓN do 17 de decembro de 2020 pola que se publica o plan de estudos do máster universitario en Dirección, Xestión e Innovación de Institucións Escolares.
Universidade da Coruña — III. Outras disposicións — 15/01/2021

O máster universitario en Dirección, Xestión e Innovación de Institucións Escolares obtivo a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. O carácter oficial do título e a súa inscrición no Rexistro de Universidades, Centros e Títulos (RUCT), estableceuse por Acordo do Consello de Ministros do 1 de setembro de 2020, publicado mediante Resolución da Secretaría Xeral de Universidades do 3 de setembro de 2020 no Boletín Oficial del Estado do 17 de setembro.
Polo exposto, de conformidade co disposto no artigo 35.4 da Lei orgánica 6/2001, do 21 de decembro, de universidades, na redacción dada pola Lei orgánica 4/2007, do 21 de abril, resolvo:
Publicar o plan de estudos conducente á obtención do título de máster universitario en Dirección, Xestión e Innovación de Institucións Escolares pola Universidade da Coruña, que se estrutura segundo consta no anexo.
A Coruña, 17 de decembro de 2020
Código RUCT: 4317349.
Plan de estudos que se inicia no curso 2020/21.
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia:
3. Contido do plan de estudos:
A unidade temporal de todas as materias é cuadrimestral, e no curso existe un equilibrio de créditos entre o 1º e o 2º cuadrimestre.
4. Condicións de terminación.
O alumnado deberá superar 60 créditos ECTS, distribuídos como se indica no punto 2, para obter o título de máster universitario en Dirección, Xestión e Innovación de Institucións Escolares pola Universidade da Coruña.
EXTRACTO da Orde do 23 de decembro de 2020 pola que se anuncia a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2020/21 (código de procedemento PL500B).
Consellería de Cultura, Educación e Universidade — III. Outras disposicións — 15/01/2021

BDNS (Identif.): 544241.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Os centros de titularidade privada de Galicia que imparten ensinanzas regradas de nivel non universitario, sexan persoas físicas ou xurídicas, que cumpran os requisitos e as condicións que se establecen nesta orde.
Segundo. Obxecto
O establecemento de subvencións para a realización de proxectos de fomento do uso do galego dos centros privados de ensino de Galicia, promovidos polos equipos de dinamización da lingua galega e polo profesorado responsable do proxecto naqueles centros de ensino que conten con menos de seis unidades, durante o curso escolar 2020/21 (PL500B).
Terceiro. Bases reguladoras
Orde do 23 de decembro de 2020 pola que se anuncia a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2020/21 (código de procedemento PL500B).
Publicadas no
Diario Oficial de Galicia
.
Cuarto. Contía
Importe total da convocatoria: 23.833 euros.
Quinto. Prazo de presentación de solicitudes
Un mes, que se contará a partir do día seguinte ao da publicación desta convocatoria no
Diario Oficial de Galicia
.
Santiago de Compostela, 23 de decembro de 2020
EXTRACTO da Orde do 23 de decembro de 2020 pola que se anuncia a convocatoria de axudas para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2020/21 (código de procedemento PL500A).
Consellería de Cultura, Educación e Universidade — III. Outras disposicións — 15/01/2021

BDNS (Identif.): 544226.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas destinatarias
Os centros de titularidade pública de Galicia que imparten ensino regrado de nivel non universitario.
Segundo.
Obxecto
A presentación e a realización de proxectos de fomento do uso do galego dos centros públicos de ensino de Galicia dependentes da Consellería de Cultura, Educación e Universidade, promovidos polos equipos de Dinamización da Lingua Galega e polo profesorado responsable do proxecto naqueles centros de ensino que conten con menos de seis unidades, durante o curso escolar 2020/21 (PL500A), e o establecemento de axudas que apoien o seu financiamento.
Terceiro.
Bases reguladoras
Orde do 23 de decembro de 2020 pola que se anuncia a convocatoria de axudas para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2020/21 (código de procedemento PL500A).
Publicadas no
Diario Oficial de Galicia
.
Cuarto.
Contía
Importe total da convocatoria: 350.000 euros.
Quinto.
Prazo de presentación de solicitudes
Un mes, que se contará a partir do día seguinte ao da publicación desta convocatoria no
Diario Oficial de Galicia
.
Santiago de Compostela, 23 de decembro de 2020
RESOLUCIÓN do 21 de decembro de 2020 pola que se dá publicidade da resolución de concesión das axudas ao investimento para infraestruturas locais (programa Infraestruturas estratéxicas abertas), promovidas por grandes empresas galegas.
Instituto Galego de Promoción Económica — III. Outras disposicións — 14/01/2021

Mediante a Resolución do 10 de xuño de 2020 (DOG núm. 122, do 22 de xuño), publicáronse as bases reguladoras das axudas ao investimento para infraestruturas locais (programa Infraestruturas estratéxicas abertas), promovidas por grandes empresas galegas, e procedeuse á súa convocatoria para o ano 2020, en réxime de concorrencia competitiva.
As ditas bases establecen, no seu artigo 11.4, que a resolución será obxecto de publicación no Diario Oficial de Galicia e na páxina web do Igape no enderezo www.tramita.igape.es, ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución definitiva do 10 de decembro de 2020 de concesión das axudas ao investimento para infraestruturas locais (programa Infraestruturas estratéxicas abertas), promovidas por grandes empresas galegas, no enderezo www.tramita.igape.es (epígrafe Consulta de resolucións definitivas, http://www.igape.es/gl/oficina-virtual/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Habilítase un prazo de 10 días naturais para que os interesados accedan á oficina virtual do Igape, no enderezo www.tramita.igape.es (epígrafe Consulta de resolucións definitivas, http://www.igape.es/gl/oficina-virtual/resolucions-definitivas), utilizando o seu NIF e o código IDE do expediente, para descargar a súa resolución individual. Transcorrido o devandito prazo desde a posta á disposición da resolución individual sen que se acceda ao seu contido, entenderase rexeitada.
Segundo. As resolucións individuais, segundo o establecido no punto primeiro, esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao acceso á resolución individual, ou desde que se entenda rexeitada polo transcurso de dez días naturais desde a súa posta á disposición sen que se acceda ao seu contido. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao acceso á resolución individual, ou desde que se entenda rexeitada polo transcurso de dez días naturais desde a súa posta á disposición sen que se acceda ao seu contido.
Santiago de Compostela, 21 de decembro de 2020
EXTRACTO da Resolución do 21 de decembro de 2020 pola que se amplía o prazo de presentación de solicitudes da Resolución do 4 de febreiro de 2020 pola que se dá publicidade ao acordo do Consello de Dirección que aproba as bases reguladoras das axudas para a redución do impacto Brexit nas empresas galegas con interese no mercado do Reino Unido (Cheque Brexit), e se procede á súa convocatoria en réxime de concorrencia non competitiva (código de procedemento IG623A).
Instituto Galego de Promoción Económica — III. Outras disposicións — 14/01/2021

BDNS (Identif.): 496793.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Ampliación do prazo de presentación de solicitudes
Amplíase ata o 17 de maio de 2021 o prazo de presentación de solicitudes de axuda, previsto no punto segundo do resolvo da Resolución do 4 de febreiro de 2020 (DOG núm. 37, do 24 de febreiro).
Santiago de Compostela, 21 de decembro de 2020
RESOLUCIÓN do 5 de xaneiro de 2021 pola que se convoca a selección de centros para participar no proxecto Digicraft no teu cole no marco do Plan Digitalent durante os cursos 2020/21 e 2021/22.
Axencia para a Modernización Tecnolóxica de Galicia — III. Outras disposicións — 14/01/2021

Coa finalidade de proceder á implementación nos centros escolares sostidos con fondos públicos que impartan educación primaria da Comunidade Autónoma de Galicia do proxecto Digicraft no teu cole no marco do Plan Digitalent, para os cursos 2020/21 e 2021/22, resolvo anunciar:
Primeiro. Que na páxina web da Consellería de Cultura, Educación e Universidade (www.edu.xunta.gal) estará dispoñible a convocatoria de selección de centros para participar no proxecto Digicraft no teu cole no marco do Plan Digitalent durante os cursos 2020/21 e 2021/22.
Segundo. Que o prazo de presentación de solicitudes será desde o día seguinte ao da publicación deste anuncio no Diario Oficial de Galicia ata o 26 de xaneiro de 2021 (inclusive).
Terceiro. Que os centros deberán cubrir a solicitude que figura como anexo I da convocatoria e presentala na Sede Electrónica da Xunta de Galicia mediante o procedemento xenérico PR004A, dirixindo a solicitude á Axencia para a Modernización Tecnolóxica de Galicia (Amtega) de Presidencia.
Ademais, remitirase copia da solicitude e da documentación ao correo electrónico digicraft@edu.xunta.es, segundo os prazos establecidos.
Santiago de Compostela, 5 de xaneiro de 2021
EXTRACTO da Orde do 15 de decembro de 2020 pola que se regula o réxime de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras (código de procedemento ED504E).
Consellería de Cultura, Educación e Universidade — III. Outras disposicións — 14/01/2021

BDNS (Identif.): 543991.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Beneficiarios
Centros privados concertados de educación primaria e/ou de educación secundaria.
Segundo.
Obxecto
Regular o procedemento de solicitude e concesión de axudas, en réxime de concorrencia competitiva, a centros privados concertados de educación primaria e/ou de educación secundaria para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Terceiro.
Bases reguladoras
Orde do 15 de decembro de 2020 pola que se regula o réxime de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras (código de procedemento ED504E).
Cuarto.
Importe
Importe total da convocatoria: 500.000 euros.
Importe máximo por centro educativo: 6.000 euros.
Quinto.
Prazo de presentación de solicitudes
Un mes, contado a partir do día seguinte ao da publicación desta orde no
Diario Oficial de Galicia
.
Santiago de Compostela, 15 de decembro de 2020
CORRECCIÓN DE ERROS. Resolución do 3 de decembro, da Dirección Xeral de Relacións Laborais, pola que se dá publicidade das festas laborais de carácter local para o ano 2021 correspondentes aos concellos das catro provincias da Comunidade Autónoma de Galicia.
Consellería de Emprego e Igualdade — III. Outras disposicións — 19/01/2021

Advertidos erros na dita resolución, publicada no Diario Oficial de Galicia número 250, do 14 de decembro, é necesario facer as seguintes correccións:
No anexo I, provincia da Coruña, na páxina 48833, onde di: «77. Santa Comba: 29 de xuño, San Pedro, 30 de xullo, San Antonio», debe dicir: «77. Santa Comba: 29 de xuño, San Pedro, 30 de xuño, San Antonio».
No anexo IV, provincia de Pontevedra, na páxina 48846, onde di: «59. Vila de Cruces: 9 de agosto, festividade da Nosa Señora da Piedade, 10 de agosto, festividade da Nosa Señora da Piedade», debe dicir «59. Vila de Cruces: 9 de agosto, festividade da Nosa Señora da Piedade, 16 de febreiro, Martes de Entroido».
EXTRACTO da Orde do 29 de decembro de 2020 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2021 (códigos de procedemento TR802H e TR358D).
Consellería de Emprego e Igualdade — III. Outras disposicións — 21/01/2021

BDNS (Identif.): 544847.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans).
Primeiro. Entidades beneficiarias
– As asociacións de cooperativas e de sociedades laborais para as actuacións previstas no programa I.
– As asociacións de centros especiais de emprego e empresas de inserción laboral para as actuacións previstas no programa II.
Segundo. Obxecto e finalidade
Sufragar os gastos de organización interna e funcionamento das entidades representativas da economía social de Galicia, a través dos seguintes programas de axudas:
– Programa I. Fomento e consolidación das asociacións de cooperativas e de sociedades laborais.
– Programa II. Fomento e consolidación das asociacións de centros especiais de emprego e empresas de inserción laboral.
Terceiro. Bases reguladoras
Orde do 29 de decembro de 2020 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2021 (códigos de procedemento TR802H e TR358D).
Cuarto. Contía
O orzamento total ascende a trescentos mil euros (300.000,00 €) e a distribución de créditos por programas é a seguinte: programa I, 230.000,00 €; programa II, 70.000,00 €.
Quinto. Prazo de presentación de solicitudes
O prazo xeral para presentar as solicitudes de axuda é un mes, contado a partir do día seguinte ao da publicación da convocatoria no Diario Oficial de Galicia.
Sexto. Outros datos
Para os dous programas, unha vez acreditada a aceptación da subvención e logo de solicitude, poderase facer efectivo en concepto de pagamento anticipado ata un 80 % do importe da subvención.
Santiago de Compostela, 29 de decembro de 2020
EXTRACTO da Resolución do 22 de decembro de 2020 pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o exercicio orzamentario 2021 (código de procedemento MR302A).
Axencia Galega da Calidade Alimentaria — III. Outras disposicións — 25/01/2021

BDNS (Ident.): 545782.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarias
Poderán ser beneficiarias destas axudas as agrupacións que, baixo calquera fórmula xurídica, reúnan a produtores (entendidos como tales os titulares de explotacións agrarias ou de instalacións de transformación) que participen nun réxime de calidade susceptible de apoio pola submedida 3.10, para accións de promoción no mercado interior relacionadas con produtos cubertos por algún deses réximes.
Segundo. Obxecto
Esta resolución ten por obxecto establecer as bases reguladoras e efectuar a convocatoria para o ano 2021 das axudas que, en réxime de concorrencia competitiva, vai conceder a Axencia Galega da Calidade Alimentaria (Agacal) para actuacións de información e promoción dos produtos agroalimentarios galegos con calidade diferenciada no marco do Programa de desenvolvemento rural para Galicia 2014-2020.
Terceiro. Bases reguladoras
Resolución do 22 de decembro de 2020 pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o exercicio orzamentario 2021 (código de procedemento MR302A).
Cuarto. Importe
Trátase de subvencións a fondo perdido que poden chegar ata o 70 % do gasto realizado. O orzamento total da convocatoria é de dous millóns cen mil euros (2.100.000 €) para a anualidade 2021 e un millón seiscentos mil euros (1.600.000 €) para a anualidade 2022.
Quinto. Prazo de presentación de solicitudes
O prazo de presentación de solicitudes será de dous meses, que se contarán a partir do día seguinte ao da publicación da resolución de convocatoria no Diario Oficial de Galicia.
Santiago de Compostela, 22 de decembro de 2020
RESOLUCIÓN do 12 de xaneiro de 2021, da Dirección Xeral de Emerxencias e Interior, pola que se fai pública a relación das axudas concedidas ao abeiro da Orde do 26 de outubro de 2020 pola que se aproban as bases reguladoras da concesión de subvencións, en réxime de concorrencia non competitiva, para contribuír a sufragar os custos de alugamento dos establecementos de lecer nocturno da Comunidade Autónoma de Galicia e se convocan as subvencións para o ano 2020 (código de procedemento PR471B).
Vicepresidencia primeira e Consellería de Presidencia, Xustiza e Turismo — III. Outras disposicións — 25/01/2021

Consonte o establecido no artigo 15 da Lei 9/2007, do 13 de xuño, de subvencións de Galicia, unha vez ultimada a concesión das axudas, publicaranse no Diario Oficial de Galicia as subvencións concedidas, con expresión da convocatoria, o programa e crédito orzamentario a que se imputan, o beneficiario, a cantidade concedida e a finalidade da subvención.
Na súa virtude,
Publicar no Diario Oficial de Galicia as axudas concedidas mediante resolucións do 10 de decembro de 2020 e do 23 de decembro de 2020, da Dirección Xeral de Emerxencias e Interior, de conformidade coa Orde do 26 de outubro de 2020 pola que se aproban as bases reguladoras da concesión de subvencións, en réxime de concorrencia non competitiva, para contribuír a sufragar os custos de alugamento dos establecementos de lecer nocturno da Comunidade Autónoma de Galicia e se convocan as subvencións para o ano 2020 (código de procedemento PR471B). As subvencións faranse efectivas con cargo á aplicación orzamentaria 05.25.212A.470.0 por un importe global de 770.000 euros correspondentes aos orzamentos xerais da Comunidade Autónoma de Galicia para o ano 2020. Os beneficiarios e a cantidade concedida relaciónanse no anexo desta resolución.
Santiago de Compostela, 12 de xaneiro de 2021
RESOLUCIÓN do 13 de xaneiro de 2021 pola que se dá publicidade dos convenios de colaboración subscritos no terceiro cuadrimestre do ano 2020.
Instituto Tecnolóxico para o Control do Medio Mariño de Galicia — III. Outras disposicións — 25/01/2021

O artigo 15 da Lei 1/2016, do 18 de xaneiro, de transparencia e bo goberno na Administración pública galega (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no terceiro cuadrimestre do ano 2020, que se incorporan como anexo a esta resolución.
Vilaxoán, 13 de xaneiro de 2021
CORRECCIÓN DE ERROS. Orde do 21 de xaneiro de 2021 pola que se aproban os diferentes modelos de autoliquidación do imposto sobre sucesións e doazóns na Comunidade Autónoma de Galicia e se regulan o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Consellería de Facenda e Administración Pública — I. Disposicións xerais — 28/01/2021

Advertidos erros na citada orde, publicada no
Diario Oficial de Galicia
número 14, do 22 de xaneiro de 2021, é necesario efectuar as seguintes correccións:
Na páxina 3815, no artigo 3, onde di: « ...modelos D650, 650 e 651 e 660 ...», debe dicir: « ...modelos D650, 650, 651 e 660 ...».
Na páxina 3820, na letra c) debe suprimirse « ... aínda que non alcance o grao de discapacidade requirido para aplicar o tipo bonificado...».
Na páxina 2824, no artigo 11, onde di: « ...en que se observará disposto no artigo 16.2.b).», debe dicir: « ...en que se observará o disposto no artigo 16.2.b)».
Na páxina 3826, no primeiro parágrafo, onde di: «...anexo VII...> debe dicir: « ... anexo VI...».
Na páxina 3826, no último parágrafo, onde di: « ...anexo VII...» debe dicir: « ... anexo VI ...».
Na páxina 3827, no punto 2º. Onde di: « ...O propio enviará este documento no prazo de dez días naturais, ...», debe dicir: «...O propio notario enviará este documento no prazo de dez días naturais, ...».
Na páxina 3827, no terceiro parágrafo, onde di: « ...anexo VII...», debe dicir: « ... anexo VI ...».
Na páxina 3830, no terceiro parágrafo, onde di: « ...anexos VIII e IX...», debe dicir: « ... anexos VII e IX ...».
Na páxina 3832, no artigo 21, onde di: « ...entra a consellería competente ...» debe dicir: « ...entre a consellería competente ...».
Na páxina 3834, no primeiro paragrafo, onde di: « ...así o aconsellen, logo de solicitude de interesado ...», debe dicir: « ... así o aconsellen, logo da solicitude do interesado ...».